
Automatisk generert beskrivelse]ÅRSMELDING FRA STYRET SESONGEN 2021/22

Styret i Vinne Skilag har sesongen 2021/22 bestått av:
Leder: Silje Bjørken
Nestleder: Eivind Grande Gudding og John Sverre Barli
Kasserer: Per Otto Røiseng
Sekretær: Ida Årstadvold
Sportslig leder: Mari Gudding (langrenn) og Frida Skjerve (skiskyting)
Styremedlem: Trond Sturla Rånes
Styremedlem: Rune Sørholt
1. Varamedlem: May – Hege Rønning
2. Varamedlem: Trond Olav Høknes

Styret har avholdt 10 styremøter og behandlet 56 saker.
Vi har vært representert på:
· Kretsting ski 
· Kretsting skiskyting
· Verdal idrettsråd
Vi har gjennomført dugnader for å skaffe inntekter til skilaget:
· Vinne Bingo
· Rydde/klippedugnad for Verdal Kommune
· Løypevakter og kiosk ved Artic Race
· Skigjerde ved Halle Gamle Kirkested 
· Strøsingel-salg 
· 17. Mai

Sportslig har vi gjennomført og bidratt på:
· Verdalssamling 
· Barmarkssamling Vålådalen
· Miljøsamling Edsåsdalen
· Skiskyttersamling sammen med Stiklestad
Vi har arrangert:
· Skiskytterskole 
· Skiskole 
· Rulleskirenn 
· 3 klubbkaruseller
· Nava – sprint (flyttet til Blommen)
· Lille Arnljot Gelline 
· Arnljot Gelline
· Verdalskarusell
· Innherredskarusell

Aktivitet:
Sesongen startet i slutten av mai for skiskytterne. De eldste utøverne begynte også med rulleskitreninger i mai. Etter høstferien startet barmarkstreninger for 3.klasse og eldre. Med kveldsmat i skihytta etter treningen til stor glede. Dette er et flott møtested for å bygge sosiale relasjoner på tvers av årsklassene.
Barmarkssamling i Vålådalen i september var endelig tilbake med ca. 40 stk. påmeldte. Fine dager og gode treningsøkter i flotte omgivelser. Dette er sosialt og bygger samhold.
I desember var det samling i Edsåsdalen med ca. 70 påmeldte. Fine forhold og stor treningsiver. Denne samlingen bidrar også til å styrke det sosiale samholdet i skilaget med felles måltider og leiker/konkurranser på kvelden. Bør nevne lagets innsats på siste dag. Hvor mange runder klarer vi å gå på 2 timer, med kun 1,1 kilometers løype. 30 barn og ungdommer og 15 voksne deltok og klarte 881 runder! Vi hadde også et utbrudd av vannkopper i etterkant😉 Nytt av året var innføring av regelen at man måtte ha europeisk våpenpass på skytevåpen ved innreise til Sverige. De som eier våpen selv, må ordne dette selv. For utleievåpen som skilaget eier, er noe uklart hva som bør gjøres. Dette førte til at det ikke ble skyte økt for skiskyttere i Edsåsdalen.
Skiskyttersamling sammen med Stiklestad ble gjennomført. Et samarbeidsarrangement, som kunne vært noe bedre organisert, men barna fikk en god opplevelse og var meget fornøyde. 
Første klubbkarusell ble gjennomført 4.januar i år og vi har kun fått gjennomført 3 renn pga for lite snø. + “Rebbreinn” 3. juledag. Veldig trist for alle at det har blitt så få klubbrenn, og ekstra tamt for de minste barna, også med tanke på rekrutering. Lille Arnljot Gelline var endelig tilbake på hjemmebane. Nava – sprinten ble gjennomført i Blommen pga snømangel. Arnljot Gelline ble arrangert og ble bra, tross noe utfordrende vær og forhold døgnet før.
· Klubbens arrangement beskrives nærmere i utvalgenes årsmeldinger.
Skiskolen ble avholdt med ca. 50 påmeldte barn fra 2. kl. til 7. kl. Stor deltagelse i år, med også utøvere fra Ukraina påmeldt. Noe som skapte litt hodebry i forkant, men gikk overraskende bra. Noen språkproblemer, men barna fikk gått mye på ski. Gjennomføringen gikk bra, noen utfordringer hadde vi. Med så mange barn med ulik skiinteresse, kreves det mer voksentetthet. Ungdommene vi hadde med oss, var eksemplariske og de var meget flinke. Masse tilbakemeldinger fra barna som syntes det var stor stas å bli kjent med ungdommene og hadde omtalt de med fornavn hjemme, allerede etter første dag. 😊 Ellers ble det en fin skiskole som helt på tampen kunne arrangeres på hjemmebane og fikk fin omtale i avisa. 
På rennene som har vært gjennomført denne sesongen, både langrenn og skiskyting, har Vinne skilag vært godt representert. Vinne skilag har også vært representert på Hovedlandsrenn ski og Hovedlandsrenn skiskyting, samt HMKH ungdomsstafett i Holmenkollen. Ellers har Vinne skilag også vært representert ved sommeraktiviteter som St.Olavslopp, Northugløpet, Levanger stafetten, Fæbyflak stafetten, Elveløpet. 


Artic Race kom gjennom Verdal og Vinne skilag stilte med ca.40 løypevakter. Og vi viste oss frem oppe på toppen av Reinslia med kiosk, pyntet opp med logo på asfalten og en flott bukett medlemmer av skilaget som strålte om kapp med sola. God stemning 😊 
Dugnadsfest ble holdt i skihytta for alle som har bidratt på dugnad i løpet av sesongen. Ca. 30 stk. påmeldte. Det ble en hyggelig kveld med mat og sosialt samvær.
Ellers: 
En flott stand fra Vinne skilag ved lansering av “Kick off Allidrett”
Styrketrening i gymsalen er blitt arrangert
Sverre Sagland stilte opp og utførte et smørekurs i skihytta.
Høstdugnad ble arrangert 2 kvelder. Maling av rekkverk, rydding av løypetraseer og montering av takstige på skihytta.
Styret har denne sesongen byttet regnskapskontor og det begynner å komme på plass. 
Vi har opprettet ny klubb-butikk, Premieskapet, og Kjøp og salg side på Facebook.

Vi høster godord fra andre klubber når det gjelder miljøbygging og gjennomføring av renn. Og vi blir lagt merke til.
Mari Gudding ble kåret til årets ildsjel kvinner i Nord Trøndelag skikrets😊 “Hun representerer stort frivillig engasjement og uegennyttig innsats for skiidretten. Mari er inkluderende, tar vare på bredden og mangfoldet i skiidretten, tilrettelegger og er holdningsskapende.”
Vinne Skilag fikk også Nord Trøndelag skikrets sin Lagsutmerkelse 😊 “skilaget viser stor aktivitet, flinke arrangører, allsidighet og stor fremgang.” 
Vil også nevne at vi har fått en Verdensmester i hopp for veteraner😊 
Stig Viken tok 1. plass i Zakopane.
Vinne skilags skiskyttere mottok pengegave fra overskuddet av Fishølets turnforenings vømmøl-bingo. En flott gjeng stilte i folkeparken og tok imot pengegaven.

Vi har et flott tilrettelagt nærmiljøanlegg som er i stadig utbedring og alltid klart til bruk når snøen legger til rette for det. Anlegget og skiløypene er ofte i bruk fra tidlig morgen til sen kveld, og det kommer inn parkeringsavgift ved bruk. Løypekomiteen sørger for at vi har flotte forhold i løypene, og vi retter en stor takk til alle sponsorer som bidrar både økonomisk og med utstyr.
Med en noe dårlig snø-vinter ved stadion, så rekrutteres det likevel i skilaget vårt, med god deltagelse på treninger. Dette, sammen med engasjerte foreldre, gjør Vinne skilag til et skilag som fungerer godt.

For ytterligere informasjon henvises det til de ulike komiteenes årsmeldinger.
På vegne av styret, tusen takk.

